|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736www.kapitalnaulaganja.vojvodina.gov.rs |
|  | **БРОЈ ЈАВНЕ НАБАВКЕ:** **136-404-128/2016-03** |  **ДАТУМ: 09.06.2016. године** |

Управа за капитална улагања Аутономне покрајине Војводине спроводи отворени поступак јавне набавке добара – **Медицинска опрема за потребе Института за КВБ Војводине, Сремска Каменица, бр. јавне набавке 136-404-128/2016-03, која је обликована у 5 Партија**. Позив за подношење понуда објављен на Порталу јавних набавки и интернет страници Наручиоца дана 31.05.2016. године.

Заинтересована лица су електронским путем, дана 06.06. и 09.06.2016. године, упутила Захтев Наручиоцу за додатне информације и појашњење у вези са припремањем понуде, у форми питања која су наведена под тачком 1. и 2. у овом Документу. питања:

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/15 и 68/15), достављамо следеће одговоре на постављена питања како следи:

**1. Питање:**

У конкурсној документацији на страни 7. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, у подтачки 1.13. наведено је да је „Радна носивост кревета минимално 250 кг“. Питање је: Да ли ћете прихватити носивост за болеснички кревет за интензивну негу чија је издржљивост од 170 кг, из разлога што 99,99% становништва Републике Србије има мање од 170 килограма ?

**Одговор Наручиоца:**

Предметно добро, „Кревет за интензивну негу одраслих“, поред тежине пацијента, треба да издржи и тежину свих медицинских прикључака, као и присуство медицинског особља, (2 или више лица), у случају реанимативног поступка пацијента, (кардио - пулмонална реанимација – масажа срца и сл.)

Из наведеног разлога, Наручилац не прихвата наведени предлог потенцијалног понуђача као основан.

Наручилац неће извршити измену Конкурсне документације.

**2. Питање:**

У конкурсној документацији на страни 60. од 83. подтачка 6)9)1), наведено је: „Образац – Изјава да су понуђена добра регистрована код надлежног органа за регистрацију медицинских средстава:

Наручилац захтева да добра морају имати важеће Решење о стављању у промет издато од Aгенције за лекове и медицинска средства РС, (АЛИМС) и које је неопходно доставити уз понуду. Уз овај образац ПОНУЂAЧ доставља копије решења (дозволе) за стављање у промет и у њему означава редним бројем сваки појединачни производ који је предмет понуде.

Уколико понуђач НИЈЕ носилац решења о регистрацији *(стављању у промет)* - Понуђач треба доставити и ауторизацију од носиоца регистрације понуђених добара за учествовање на тендеру. „

Питање је: Предмет набавке за Партију 4 је „Центрифугална глава за С5 ЕЦЦ машину“. Обзиром да је предмет набавке, део саме машине, (С5 ЕЦЦ), што се може утврдити из Каталога, он је као такав и уписан у Регистар АЛИМС-а тј. заједно са машином С5 ЕЦЦ.

Да ли је достављање Каталога, Изјаве произвођача у коме се тврди да је „Центрифугална глава“ саставни део машине - С5 ЕЦЦ, као и Решења о упису медицинског средства - машине као целине, (С5 ЕЦЦ) у Регистар АЛИМС-а, прихватљив доказ да је и „Центрифугална глава“ као један њен део уписан у Регистар АЛИМС-а ?

**Одговор Наручиоца:**

За предметно добро по Партији бр. 4 - „Центрифугална глава за С5 ЕЦЦ машину“, валидан доказ да је исто уписан у Регистар АЛИМС-а, је да понуђач достави: Важеће Решење АЛИМС-а за целу машину С5 ЕЦЦ, као и доказ да је понуђено добро „Центрифугална глава“ саставни део исте, (Каталог за понуђено добро, којим то доказује, Изјаву произвођача и сл.).

Осим наведеног понуђач мора испунити све тражене услове из предметне Конкурсне документације, руководећи се Упутством.

Наручилац сматра да су наводи из Конкурсне документације јасни, те неће вршити измену исте.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за спровођење поступка јавне набавке**

**број: 136-404-128/2016-03**